Diari Oficial de la Generalitat Valenciana


Sumari del DOGV 3708, del 14-03-2000 (2000/1972)

Informació pública del programa d’actuació integrada Sector 13 del sòl urbanitzable de Riba-roja de Túria.
----------------------------------------------------------------------------------------------------------

### Dades del document

Número de DOGV
:   3708

Data del DOGV
:   14-03-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/1972


Organisme emissor
:   Urbanizadora Setrece, SA

Tipus de document
:   Anunci

Informació pública del programa d'actuació integrada Sector 13 del sòl urbanitzable de Riba-roja de Túria. [2000/X1972]
  
La mercantil Urbanizadora Setrece, SA, amb domicili a Riba-roja de Túria (València), km. 339 de la Carretera Nacional III, pel present anunci posa en coneixement de tots els possibles interessats o afectats que:
  
Primer
  
Que, amb el suport de l'Agrupació d'Interès Urbanístic Sector 13 de Riba-roja de Túria ha formulat una alternativa tècnica de programa per a executar l'actuació integrada l'àmbit territorial de la qual és coincident amb el Sector 13 de sòl urbanitzable de Riba-roja de Túria (València). Aquesta alternativa consta dels següents Projectes redactats per Consulteca, SL: urbanització interior del Sector 13; dipòsit d'aigua potable i equip de bombeig; abastiment d'aigua potable; Estació depuradora d'aigües residuals; emissari d'aigües fecals; emissari d'aigües pluvials-1; emissari d'aigües pluvials-2.
  
Segon
  
L'objecte del programa és urbanitzar la totalitat del Sector 13, integrant-lo en les xarxes d'infraestructures generals existents i fent possible la integració dels confrontants sectors 12, 15, Bassa i Casanova, de Riba-roja de Túria.
  
Tercer
  
L'alternativa tècnica es va dipositar a l'Ajuntament de Riba-roja de Túria el dia 3 de març de 2000. Així mateix, l'alternativa s'ha protocol·lizat en la mateixa data en la Notaria del senyor Francisco Moret Martínez situada a Benaguasil (València), carrer Castell, 4.
  
Quart
  
Dins del termini de 20 dies, comptats des de la publicació d'aquest anunci en el Diari Oficial de la Generalitat Valenciana, qualsevol persona podrà comparèixer en l'esmentada Notaria, en horari d'oficina, per a obtindre còpia de l'acta de protocol·lització de l'indicat document o sol·licitar que aquesta li siga exhibida. Així mateix, es fa constar la possibilitat de consultar en l'Ajuntament de Riba-roja de Túria les actuacions derivades de la documentació dipositada en aquest i de presentar-hi, tant al·legacions com alternatives tècniques que pretenguen competir amb l'exposada al públic, així com proposicions jurídiques i econòmiques per a executar qualsevol de les alternatives. Les proposicions jurídiques i econòmiques s'hauran de presentar durant els cinc dies següents al venciment del termini de 20 dies indicat abans.
  
Cinqué
  
Alhora, i a l'objecte d'obtindre l'adjudicació amb règim d'adjudicació preferent, de conformitat amb l'article 50 de la Llei Reguladora de l'Activitat Urbanística, els estatuts i els acords socials de l'Agrupació d'Interès Urbanístic Sector 13 de Riba-roja de Túria s'exposen al públic junt a l'alternativa tècnica.
  
Sisé
  
Aquest anunci, a més de donar compliment al que disposa l'article 48.1.c) de la Llei Reguladora de l'Activitat Urbanística, serveix d'avís a la senyora Bienvenida Navarro Vilan, titular de la parcel·la 30, polígon 49 de Riba-roja de Túria, atès que el seu domicili es desconegut segon les dades del Centre de Gestió Cadastral.